Der mangler blot et obligatorisk lægetjek, før backen fredag kan blive præsenteret som ny Fox-spiller, skriver nordjyske.dk. - Det har jeg ingen kommentarer til, men Lene Thomsen er da en spændende spiller, og jeg vil gerne bekræfte, at vi holder et pressemøde fredag, siger Fox-træner Anders Thomsen. - Frederikshavn Fox er en klub jeg har et positivt indtryk af. En klub med sjæl. Men jeg har endnu ingen kommentarer til, hvor jeg spiller efter sommerferien, siger Lene Thomsen. Hun har for længst meldt ud, at hun forlader Viborg HK til sommer og flytter til Nordjylland af private årsager. Hendes profil passer strålende sammen med Frederikshavn Fox? behov. Klubben mangler tyngde i bagkæden, både offensivt og defensivt.

Opsummering:
Ifølge Nordjyske spiller den 24-årige landsholdsspiller i håndbold, Lene Thomsen, i næste sæson for Frederikshavn Fox.